CELEX: 62019CN0264
Language: et
Date: 2019-03-29 00:00:00
Title: kohtuasi C-264/19: Eelotsusetaotlus, mille on esitanud Bundesgerichtshof (Saksamaa) 29. märtsil 2019 — Constantin Film Verleih GmbH versus YouTube LLC, Google Inc.

8.7.2019   
            
            
               ET
            
            
               Euroopa Liidu Teataja
            
            
               C 230/19
            
         
      Eelotsusetaotlus, mille on esitanud Bundesgerichtshof (Saksamaa) 29. märtsil 2019 — Constantin Film Verleih GmbH versus YouTube LLC, Google Inc.
      (kohtuasi C-264/19)
      (2019/C 230/23)
      Kohtumenetluse keel: saksa
      
         Eelotsusetaotluse esitanud kohus
      
      Bundesgerichtshof
      
         Põhikohtuasja pooled
      
      
         Hageja: Constantin Film Verleih GmbH
      
         Kostjad: YouTube LLC, Google Inc.
      
         Eelotsuse küsimused
      
      
                  1.
               
               
                  Kas direktiivi 2004/48/EÜ (1) artikli 8 lõike 2 punktis a nimetatud tootjate, valmistajate, levitajate, tarnijate ja muude kaupade või teenuste varasemate valdajate ning jae- ja hulgimüüjate aadressid, mille kohta on vastavalt vajadusele õigus nõuda teavet direktiivi 2004/48/EÜ artikli 8 lõike 1 alusel, hõlmavad ka
                  
                              a)
                           
                           
                              teenuste kasutajate e-posti aadresse ja/või
                           
                        
                              b)
                           
                           
                              teenuste kasutajate telefoninumbreid ja/või
                           
                        
                              c)
                           
                           
                              IP-aadresse, mida teenuste kasutajad kasutasid õigusi rikkuvate failide üleslaadimiseks, koos üleslaadimise täpse ajaga?
                           
                        
            
                  2.
               
               
                  Juhul kui vastus esimese küsimuse punktile c on jaatav:
                  Kas teave, mida tuleb vastavalt direktiivi 2004/48/EÜ artikli 8 lõike 2 punktile a anda, hõlmab ka IP-aadressi, mida kasutaja, kes varem on õigusi rikkudes faile üles laadinud, viimati kasutas juurdepääsuks oma Google’i või YouTube’i kasutajakontole, koos juurdepääsu täpse ajaga, olenemata sellest, kas sel viimasel korral rikuti õigusi?
               
            
         (1)  Euroopa Parlamendi ja nõukogu 29. aprilli 2004. aasta direktiiv 2004/48/EÜ intellektuaalomandi õiguste jõustamise kohta (ELT 2004, L 157, lk 45; ELT eriväljaanne 17/02, lk 32).